Ζαν Φουκέ

Ο **Ζαν Φουκέ** (**Jean Fouquet**, 1420–1481) υπήρξε ο διαπρεπέστερος Γάλλος ζωγράφος του 15ου αιώνα. 

## Βιογραφικά στοιχεία
Τα λίγα που γνωρίζουμε για τη ζωή του είναι ότι γεννήθηκε στην Τουρ, διέμεινε για ένα διάστημα στη Ρώμη –όπου φιλοτέχνησε μια προσωπογραφία του Πάπα Ευγένιου Δ΄, χαμένη σήμερα– και ότι επανήλθε στη Γαλλία, στην υπηρεσία πλέον της γαλλικής αυλής.	

Πρώτη του σχετική παραγγελία ήταν αυτή του θησαυροφύλακα της Γαλλίας Ετιέν Σεβαλιέ, για τον οποίο ζωγράφισε το Δίπτυχο της Μελάν περί το 1450. Ο αριστερός πίνακας (σήμερα στην Πινακοθήκη του Βερολίνου) παριστάνει τον εντολέα με τον προστάτη του Άγιο Στέφανο (*Saint Étienne*), ο οποίος τον παρουσιάζει στην Παρθένο με το Βρέφος του δεξιού πίνακα (Βασιλικό Μουσείο Καλών Τεχνών της Αμβέρσας). Διατυπώθηκε η άποψη ότι η εικόνα της Παρθένου έχει τα χαρακτηριστικά της Αγνής Σορέλ, ερωμένης του Καρόλου Ζ΄.

Για τον Σεβαλιέ επίσης, ο Φουκέ εικονογράφησε το περίφημο *[[Βιβλίο των Ωρών]] του Ετιέν Σεβαλιέ* όπου κατόρθωσε να προσδώσει μνημειακό χαρακτήρα σε μικρογραφίες. Άλλα έργα του είναι η προσωπογραφία του καγκελαρίου Γκυγιώμ Ζουβενέλ ντες Υρσέν, και οι εικονογραφήσεις των *[[Μεγάλα Χρονικά της Γαλλίας|Μεγάλων Χρονικών της Γαλλίας]]* και των *Ιουδαϊκών αρχαιοτήτων*. Το 1474 συμμετείχε στην κατασκευή του ταφικού μνημείο του Λουδοβίκου ΙΑ΄ (θανόντος το 1483) και το 1475 ονομάστηκε βασιλικός ζωγράφος.

Παρά τη μεγάλη φήμη που είχε όσο ζούσε, ο Φουκέ λησμονήθηκε γρήγορα και δεν αποκαταστάθηκε στην περίοπτη σήμερα θέση του παρά μόνο τον 20ό αιώνα.

## Επιλογή έργων



Αρχείο:Jean Fouquet 008.jpg|*Κάρολος Ζ΄ της Γαλλίας*, 1444-1450, Παρίσι, Μουσείο του Λούβρου.
Αρχείο:Jean Fouquet- Portrait of the Ferrara Court Jester Gonella.JPG|*Ο γελωτοποιός Γκονέλλα*, 1447-1450, Μουσείο Ιστορίας της Τέχνης, Βιέννη.
Αρχείο:Jean Fouquet 006.jpg|*Δίπτυχο της Μελάν: Ο Ο Ετιέν Σεβαλιέ παρουσιάζεται από τον [[Πρωτομάρτυρας Στέφανος|Άγιο Στέφανο]]*, 1450-1455, Πινακοθήκη του Βερολίνου.
Αρχείο:Jean Fouquet 005.jpg|*Δίπτυχο της Μελάν: Ένθρονη Παρθένος Γαλακτοτροφούσα*, 1450-1455, Βασιλικό Μουσείο Καλών Τεχνών, Αμβέρσα.
Αρχείο:Jean Fouquet - Portrait of Guillaume Jouvenel des Ursins - Louvre.jpg|*Προσωπογραφία του Γκυγιώμ Ζουβενέλ ντες Υρσέν*, 1460, Μουσείο του Λούβρου, Παρίσι.
Αρχείο:NouansLesFontainesPieta.jpg|*Πιετά της Νουάν*, 1460-1465, Ναός του Αγίου Μαρτίνου, Νουάν-λε-Φονταίν.
Αρχείο:Saint Jean à Pathmos.jpg|«Βιβλίο Ωρών του Ετιέν Σεβαλιέ»: *Ο [[Ιωάννης ο Ευαγγελιστής|Ευαγγελιστής Ιωάννης]] στην [[Πάτμος|Πάτμο]]*, 1452-60, Μουσείο Κοντέ, Σαντιγύ.
Αρχείο:Le Portement de Croix.jpg|«Βιβλίο Ωρών του Ετιέν Σεβαλιέ»: *Η πορεία προς τον Γολγοθά*, 1452-60, Μουσείο Κοντέ, Σαντιγύ.
Αρχείο:La Descente du Saint-Esprit.jpg|«Βιβλίο Ωρών του Ετιέν Σεβαλιέ»: *Η δεξιά του Κυρίου εκδιώκει τους δαίμονες*, 1452-60, Μητροπολιτικό Μουσείο Τέχνης, Νέα Υόρκη.
Αρχείο:Le Lit de justice de Vendôme.jpg|Εικονογράφηση έργου του Βοκκακίου: *Συνεδρίαση του Παρλαμέντου*, 1460, Κρατική Βιβλιοθήκη της Βαυαρίας, Μόναχο. 
Αρχείο:Jean Fouquet 001.jpg|«Ιουδαϊκές αρχαιότητες»: *Οι σάλπιγγες της [[Ιεριχώ|Ιεριχούς]]*, 1470, Εθνική Βιβλιοθήκη της Γαλλίας, Παρίσι.
Αρχείο:Construction du Temple de Jérusalem.jpg|«Ιουδαϊκές αρχαιότητες»: *Η κατασκευή του [[Ναός του Σολομώντα|Ναού του Σολομώντος]]*, 1470, Εθνική Βιβλιοθήκη της Γαλλίας, Παρίσι.


## Πηγές
**The Consice Oxford Dictionary of Art and Artists*, Ian Chilvers (editor) – Oxford University Press 1990
*Εγκυκλοπαίδεια Πάπυρος Λαρούς Μπριτάννικα

## Εξωτερικοί σύνδεσμοι

## Παραπομπές


Κατηγορία:Γάλλοι ζωγράφοι